cyanic-selkie/wikianc huggingface dataset:
Derechi di Importashon
Derechi di Importashon ta un impuesto ku ta wòrdu imponé riba produktonan ku drenta i sali un pais. Por mira e tipo di impuesto aki komo un protekshon pa e merkado di e pais konserní, pero tambe un fuente di entrada pa e pais. Mayoria bia e impuesto aki tin un karakterístika polítiko.
Altura di e impuesto
E altura di e derechi di importashon ta diferenshá pa produkto i por wòrdu influenshá pa e pais di orígen di e produkto. E derechi aki mayoria bia ta un porsentahe i ta wòrdu imponé riba balor di e produkto ku duana ta stipulá. E balor aki ta konsistí di e siguiente komponentenan:
Duana tin un lista di tur produktonan ku por wòrdu importá i tur e produktonan aki ta haña un kódigo speshal. E kódigo aki ta wòrdu yamá TARIC code na Oropa, kual e promé kuater te seis numbernan ta mesun kos na tur pais Oropeo.
Kobransa di derechi di importashon
E kobransa di e impuesto aki ta na enkargo di duana. E impuesto aki ta wòrdu imponé na mesun momentu ku e produkto drenta e pais i e importadó mester paga esaki promé ku tuma posishon di e produkto. Importadó den e kaso aki ta tantu un partikular òf un empresa. Duana no ta diferenshá un persona partikular for di un empresa. Derechi di importashon ku a wòrdu pagá kaba no ta wòrdu restituí. Duana ta transferí e plaka di impuesto aki pa e Ministerio di Finansa.
J. N. Andrews
John Nevins Andrews (1829 - 1883), tabata un profesor i misionario adventista. Andrews a hasi historia den iglesia adventista ora na 1874, ela bira e promé misionario den exterior.
Derechi di Importashon
Linknan eksterno
Sitio ofisial di e servisio di gobièrnu di Kòrsou enkargá ku kobransa di Derechi di Importashon
J. N. Andrews
J.N.Andrews a nanse na Poland, Maine na 1829. Su famia a asepta e enseñansanan di pastor William Miller den añanan 1840 i despues a asepta e mensahe di shabat. Andrews a bira un pastor na 1850. Na 1856, Andrews a kasa ku Angeline Stevens, ku kual ela haña kuater yu. Angeline a muri na 1875. Andrews a bira e di tres presidente di e konferensia general di Adventistanan di Shete Dia na 1867 i ela keda ku e puesto ei te ora ku ela bira editor di e "Adventist Review" na 1869.
Den 1874 Andrews a biaha bai Oropa pa bira e promé misionario di e denominashon kresiente.
Dividivi
Dividivi òf Watapana (Aruba) (nòmber sientífiko: Libidibia coriaria, sinónimo Caesalpinia coriaria) ta un palu ku ta pertenese na e famia Leguminosae ku ta nativo pa Mexico, Amérika Sentral, e region nort di Sur Amérika i e área karibense. E ta endémiko riba tur seis isla hulandes karibense: Aruba, Boneiru, Kòrsou, Saba, Sint Eustatius i Sint Maarten.
Taksonomia i nòmber
Nòmber komún di e espesie ta inkluí divi-divi, cascalote, guaracabuya, guatapana, nacascol, tan yong i watapana.
Deskripshon
E dividivi no sa bira mas haltu ku 9 meter pa motibu ku su kresementu ta influensiá pa bientu di pasat ku ta dal den zona kostal habrí kaminda e palu aki ta krese. Den otro medio ambiente e mata ta krese bira un forma rondó pero ku un habrí bou di e parti mas haltu di e palu. E blachinan tin forma ku parse pluma i ta yama esaki 'geveerde bladeren' òf 'samengestelde bladeren'. Kada un blachi plumá grandi ta konsistí di 15 pa 25 par di blachi chikitu, di kua kada un ta midi 7mm di largura. E fruta ta un bonchi diki lorá di 5 cm di largura.
Uso
Ta saka un supstansia ku yama Tanin for di e bonchi hechu pa usa den produkshon di kueru. Un tipo di molekül ku ta isolá yama corilagin. Di akuerdo ku e database Ecocrop di FAO, e bonchi ta proveé tanin i un fèrf pretu ku ta usa den industria di produkshon di kueru i pa traha enk. Sa usa e bonchi tambe den remedi tradishonal. E palu duru koló skur sa usa den karpenteria. Tambe por planta e palu pa haña sombra. Kada palu por produsí 45-135 kilo di bonchi pa aña.
Kultura
Ta konsiderá Dividivi, ounke no tin un base hurídiko pa esaki, komo e palu nashonal di e Islanan ABC, kaminda antes su bonchinan tawata wòrdu exportá. E palu ta fotogéniko i un atrakshon pa e industria di turismo riba e tres isla.
Finés
Finés ta un lenga papiá na Finlandia.
Muraya Grandi di China
E Muraya Grandi di China ta un seri di fortifikashon di piedra i tera den e parti nort di China, traha originalmente pa proteha e frontera di e Emperio Chino kontra intrushon dor di varios grupo nomadiko. Un par di muraya a wòrdu traha for di e siglo 5 promé ku Kristu i ta wordu referi nna dje kolektivamente komo e Muraya Grandi, ku a wòrdu rekonstruí i mantené for di e di 5 siglo promé ku Kristu te ku e siglo 16 despues di Kristu. Un di e murayanan mas famoso a wordu traha entre 220 i 206 promé ku Kristu dor di e promé Emperador di China, Qin Shi Huang. Tiki di e muraya ei a sobra; e mayoria di e muraya awendia a wordu traha dor di e Dinastia Ming.
E Muraya Grandi ta rek for di Shanhaiguan na parti ost, te ku Lop Nur na parti west, den un arko ku ta deliña aproksimadamente e rant sur di Mongolia. E survahe mas komprehensivo, husando teknologia avansá, a resientemente konklui ku henter e muraya, ku tur su takinan ta rek pa 8,851.8 km. Esaki ta trahá di 6,259.6 km di sekshon di e muraya di berdat, 359.7 km di trahe anto 2,232.5 km (1,387.2 mi) di bariere defensivo manera seru ku riunan.
Página Prinsipal
<div style="background-color:#f5fffa; border: 2px solid #696; color:#000; margin-top: 10px; padding-top: 10px; text-align:center;"> <h1 style="font-size: 162%; border: none; margin: 0; padding:.1em;"> Bonbiní na Wikipedia E ensiklopedia liber!
Kasuela
Kasuela of casuela (Aruba) ta un plachi di heru ku tabata wordu usa antes na e islanan ABC pa traha entre otro repa o arepa i pan bati. Awendia kasi e kasuela no ta wordu usa mas.
Página Prinsipal
Tur hende por yuda konstruí e promé ensiklopedia na Papiamentu. E Wikipedia na papiamentu a habri na aña 2006 i awor tin Special:Statistics artíkulo.
Wikipedia ta un proyekto kolaborativo ku un komunidat mundial. E tin e meta pa traha un ensiklopedia, den tur idioma, riba internet.
E proyekto aki ta habri, esei ta nifiká ku tur hende por kopera òf editá artíkulo na e proyekto aki. Awor aki ta buska hende ku den nan tempu liber por traha artíkulo i asina kontribuí na e Wikipedia na Papiamentu. Tambe bo por tradusí un artíkulo for di un otro idioma pa e Wikipedia na Papiamentu.
E Wikipedia na Papiamentu ta ofisial for di 26 di mart 2006.
Wikipedia ta un proyekto komunitario ku un sosiedat internashonal. E tin e meta pa ehekutá un ensiklopedia, multilingual riba internèt.
E proyekto akí ta públiko, esei ta nifiká ku tur persona por kontribuí na e proyekto akí. Aktualmente ta ser buská hende ku den nan tempu liber por traha artíkulo i asina kontribuí na e Wikipedia na papiamentu. Tambe por tradusí artíkulo for di un otro idioma den wikipedia na papiamentu.
E Wikipedia na papiamentu ta ofisial desde 26 di mart 2006.
<h4 style="padding: 0.3em; margin: 0px;"> Preguntanan hasi frekuentemente
<h4 style="padding: 0.3em; margin: 0px;"> Di tur un tiki
<h4 style="padding: 0.3em; margin: 0px;"> Miembronan Hasi pregunta na: Sobra usadónan
<h4 style="padding: 0.3em; margin: 0px;"> Kategorianan popular Siencia • Teknologia Deporte • Musika Idioma • Kultura Polítika • Religion Hendenan • Historia
<h4 style="padding: 0.3em; margin: 0px;"> Artikulo di Aktualidat
<h4 style="padding: 0.3em; margin: 0px;"> Artíkulo mas kompleto
'''Papiamentu òf Papiamento? No ta mes un kos.''' Ta un idioma ku dos ortografia (dos sistema di skibimentu: Papiamento di Aruba i Papiamentu di Kòrsou i Boneiru). Den Wikipedia nos mester kooperá! Si bo traha un artíkulo nobo, usa bo mes ortografia. Por fabor no kambia e ortografia di teksto eksistente. (For di kuminsamentu, e menú i kategoria di Wikipedia ta na papiamentu.)
Đồng Hới
Đồng Hới ta kapital di provinsia di Quang Binh, den e region sentral di Vietnam. E tin 160.000 (2013) habitante.
Página Prinsipal
Famia di proyektonan
Bo por buska Wikipedia na otro idiomanan den Wikipedia portal.
Jamanota
Jamanota ta e sero mas haltu di e isla di Aruba. Jamanota tin un altura di 189 meter riba nivel di lama y ta situa den Parke Nacional Arikok.
Geologia
Den termino geologico e sero, como henter e isla, ta pertenece na e continente di Sur America. E ta e parti superior di e seronan di e costa submarino cu ta core desde Venezuela te Laman Caribe. Jamanota ta un formacion di baranca duro, parcialmente volcanico den e parti central di e isla, mientras e resto di e isla ta consisti di seronan di kalki cu ta mas plat.
Riffort
Riffort ta un di e ocho forti na Kòrsou y ta situa na parti west di e entrada di e bahia di Santa Ana.
Belize
Belize ta un pais den Amerika Sentral. E kapital di Belize ta Belmopan. E suidat mas grandi di e pais ta Belize City. Belize ta un pais cu reletivamente poko habitante. E HDI di Belize ta 0,715 (2014).
Curacao likeur
Curaçao Likeur ta un bibida stèrki, tipo likùr, mundialmente masha konosí ku ta traha di laraha. Nòmber latin di e laraha ta Citrus Aurantium Currassuviensis, loke ta nifika 'apelsina di oro di Curaçao'.
Wikipedia
Wikipedia ta un ensiklopedia multilingual riba internet. E nomber ta un kombinashon di wiki i ensiklopedia. E ta skirbi dor di voluntarionan uzando software pa páginanan di wiki, loke ta hasi posibel pa artíkulonan sea añadi of kambiá dor di kasi tur hende. Na 2022 Wikipedia a klasifiká komo e di sinku wepsait mas popular na mundu.
Curacao likeur
Ta usa e likùr akí prinsipalmente pa traha kòktel (coctail) i martini. Kòktel trahá ku Blue Curaçao ta popular pa su kolor. Apesar di e nòmber i e echo ku laraha ta krese na Kòrsou, ta produsí i bebe Curaçao Liqueur mas tantu pafó di Kòrsou (prinsipalmente na Hulanda) ku na Kòrsou mes. E likùrnan trahá na otro pais sinembargo no ta traha (mas) ku laraha pero mas bien ku apelsina.
Ecuador
Ecuador ta un pais den kontinente Sur Amerika. E kapital di Ecuador ta e siudad Quito, e siudad mas grandi ta Guayaquil. Ta estimá ku Ecuador tin 17 mion habitante (2018). Presidente di e pais ta Guillermo Lasso.
Curacao likeur
Na Kòrsou e kompania Senior & Co ta traha e likùr outéntiko i ta bende e bibida bou di e nòmber "Curacao of Curacao". E likùr akí ta popular serka turista ku ta bishitá e isla di Kòrsou. E fábrika di Senior & Co ta na Lanthùis Chobolobo.
Wikipedia
Historia
E proyekto, kreá pa Jimmy Wales i Larry Sanger, a kuminsá riba 15 di yanüari 2001 komo un komplemento na Nupedia, kual tabata skirbí dor di ekspertonan. Awor e ta manehá dor di e Fundashon Wikimedia, un organisashon merikano ku ta traha ku fondonan di donashon. Inisialmente e wepsait tabata solamente disponibel na ingles; vershonnan na otro idioma a desaroya lihé inkluyendo esun na idioma Papiamentu na 2006. Na 2007 e vershon ingles di Wikipedia tabatin mas ku 2.000.000 artíkulo. Wikipedia a sigi subi den popularidat i a haña hopi proyekto relatá, manera wiktionary (wikishonario), wikibooks (wikibuki) i wikinews (wikinotisia). Initially available only in English, versions in other languages were quickly developed.
Artíkulonan den Wikipedia ta sitá regularmente dor di medionan di komunikashon i akadémikonan ku generalmente ta komenda e pa su distribushon gratis, su editashon i pasombra e ta kubri un rango grandi di tópiko. Editornan ta enkurashá pa mantené un pólisa bou di kua perspektivonan ta sumarisá sin purba di determiná un berdat ophektivo. Pero Wikipedia su status komo un referensia sa ta kontroversial. Su naturalesa habri ta duna oportunidat pa vandalismo, eror i opinion.
Neologismo
Neologismo of formacion di palabra ta un elemento di idioma cu ta nobo den un lenga. Esaki por ehempel por pasa ora ku ta fia palabranan for di un otro idioma. Manera computer, telex of fax cu ta bin di Ingles.
1967
1967 (MCMLXVII) tabata un aña komun kuminsando riba un djadumingu riba kalènder gregoriano.
A sosodé
Yanüari
Mart
Aprel
Novèmber
A nase
Febrüari
Mart
Aprel
Yüni
Yüli
Ougùstùs
Sèptèmber
Yemen
Yemen, ofisialmente e Repúblika di Yemen (árabe: الجمهورية اليمنية, al-Jumhuuriyya al-Yamaniyya) ta un pais situá riba e Peninsula Arabé den Asia suit-west. E tin frontera ku Arabia Saudita na parti nort Laman Korá parti west e Laman Arabe i e Golfo di Aden na parti sur i Oman na parti ost.
1967
A nase
Oktober
Yemen
Yemen su área di tera ta djis net bou di 530,000 km2, i su teritorio ta inklui mas ku 200 isla, esun di mas grandi ta Socotra, mas o menos 415 km na parti suit di tera firme di Yemen, for di e kosta di Somalia. Yemen ta e úniko estado den e Peninsula Árabe ku tin un gobièrnu puramente repúblikano. Su kapital ta San'a.
1967
A nase
Novèmber
Desèmber
A fayesé
Febrüari
Mart
Aprel
Mei
Yüni
Yüli
Ougùstùs
Sèptèmber
Oktober
Novèmber
Desèmber
Taiwan
Despues ku e nashonalistanan chines a pèrdè e Guera Sivil Chines kontra e komunistanan na 1949 nan ta move e gobièrnu di Republika di China di Nanjing pa Taipei. Konstitushonalmente nan tin ainda un demanda di propiedat riba henter teritorio di China, pero awendia no ta ripara mucho di esaki.
Kultura
Kultura ta e manera ku hende ta sosial ku otro hende. E manera ku hende ta sosialisá ku otro hende, forma famia, forma grupo i organisá aktividat. Kultura ta tambe e manera ku hende ta atendé i komuniká ku nan alrededor. E manera di sosialisá ku hende ta keda hasí den kuadro di norma, balor, idea, idioma, regla i kreensia. A base di esaki nan hende por husga otro, pensa, duna opinion i tuma un desishon. E kultura aki (manera di ta sosial ku otro) a krese segun tempu i ta mará na kambionan konstante. E interakshon aki tin pa resultado ku hende a kuminsá krea nan propio kosnan (produkto) pa por biba di dje òf pa hasi nan bida mas fásil. Tin sigur ku tur loke ta hasi bida mas klarifiká ta trese tambe sierto fasilidat den bida diario. Hende a produsí ayera, awe i mañan pa hasi bida mas fásil i klarifiká. Tur esaki nan ta forma un parti di kultura.
Ekspreshonnan kultural
Kultura no ta solamente un arte. Pero kultura ta tur kos ku hende ta produsí den bida diario. Nan ta kosnan material òf no material. Pues bou di ekspreshonnan kultural ta kai;
Pues kultura no ta solamente arte, sino tur kos ku hende ta produsí den nan bida diario pa hasi bida mas fásil i klarifiká''.
Hooiberg
Hooiberg ta un sero y un bario na Aruba, den region di Santa Cruz. E sero tin un haltura di 167,5 meter y ta e di dos sero mas halto di e isla, despues di Jamanota. Hooiberg, cu tin forma di un cono, ta situa meymei e isla y ta visibel for di casi tur skina di e isla. Tin un trapi di beton cu ta hiba na e top di e sero. Riba dianan cu visibilidad halto por observa Venezuela for di e top di e sero.
Desde 2022 Hooiberg ta suheto di un proyecto di embeyesamento, financia pa ATA y TFEP. Esaki ta encera renovacion di e trapi, decoracion cu obra di arte di mosaico y ponemento di hut y puntonan di observacion riba e sero.
Historia
Den siglo 19 tabata usual pa uza Hooiberg komo punto di salida pa midimento di tereno. Banda di esey e sero a sirbi como punto di orientacion y vigilancia pa e pueblonan indigena, cual tabata uza esaki pa explora e laman, manera ta mustra e artefactonan di cocolishi cu a ser encontra.
Den tempo moderno e sero tin varios funcion, entre otro e ta duna alohamento na e palonan di radio, television, satelite i antena cu SETAR ta uza, y lus di navegacion. Na 1951 architecto Eduardo Tromp a construi un trapi di concret cu 900 steps pa facilita mantenimiento di e instalacionnan aki. Masha poco habitante local a boga pa construi e trapi. Sin un plan detaya a traha e trapi denter di tres luna. Despues el a wordo reconstrui i manteni mas biaha. E inicial 900 step ya no tey mas; desde 2022 e trapi ta consisti di mas o menos 587 step.
Hooibergiet
Hooibergiet ta un piedra cu ta forma gran parti di e ser'i Hooiberg. E ta un piedra hopi duro y unico cu ta wordo encontra solamente na Aruba y Islandia. Color di e piedra ta preto, parecido na graniet cu ader di kalki aden.
Brug di Golden Gate
E Brug di Golden Gate ta un brug di suspenshon ku ta span e Golden Gate, e habrimentu di e Bahia di San Fransisco den e Oceano Pasifiko. Komo un parti di Ruta U.S 101 i Ruta di estado di California number 1, e ta konekta e siudat di San Fransisco riba e punta nort di e peninsula di San Fransisco na e County di Marin. E brug di Golden Gate tabata e brug di suspenshon di mas largu na mundu ora ela keda kumpli na aña 1937, i ela bira e simbolo internashonal di e siudat di San Fransisco, California, i di Merka. Aunke su largura di span a wordu surpasá dor di ocho otro brug despues di su kabamentu, e ta te ainda e brug di suspenshon di dos mas grandi den Merka, despues di e brug di Verrazano-Narrows Bridge na New York City. E a wordu deklara un Milager di Mundu moderno dor di e Sosiedat di Ingenieronan Sivil merikano. E guia di biahe di Frommers ta konsidera e brug "posibelmente e brug di mas nechi, anto sigur esun di mas fotografiá na mundu".
Universidat di Leeds
Universidat di Leeds ta un skol akadémiko situá na Leeds, Inglatera, Reino Uni.
Lago Oil & Transport Company
Meskos ku Shell Curacao N.V. na Kòrsou Lago Oil & Transport Company a sera su portanan na 1986. E refineria a conoce un re-apertura na 1991 bou nomber di Coastal y a wordo bendi na 2004 na El Paso y sera na 2009. Na 2011 el a habri di nobo como Valero, cu a sera atrobe na 2012.
Green Island
Green Island (na papiamento: Isla Berde; na hulandes: Groeneiland) ta un isla chikito manera baranca cu ta parti di Hulanda. E ta situa 250 meter nort di Saba i ta midi 40 pa 60 meter.
Green Island no ta habita y ta cubri cu mata subtropical i ta luga di broei pa parha. Turista sa bai e isla cu boto chikito pa gosa di e bista y pa sambuya.
Savaneta
Savaneta ta un region y un bario chikito na Aruba. E region tin un area di masomenos 27,76 kilometer kuadrá y 11.518 residente segun e censo di 2010.
Den centro di Savaneta tin e bario di Savaneta cu un poblacion estima di masomenos 2.100 habitante. Banda di e parti residencial e bario tin un misa catolico, Misa Sagrado Corazon, un scol basico y un acomodacion multifuncional pa servicionan di gobierno. Savaneta ta sede di e cas di cuido Maristella y Piscina Olimpico Roly Bislik, e unico piscina di Aruba ekipa cu un stadion acuatico y facilidadnan di training. Den e bario tin un kazerne di e Marina Real di Reino Hulandes, na unda ta staciona un destacamento di Korps Mariniers y Arumil. Den e waf di e kazerne ta staciona e Wardacosta (Kustwacht Caribisch Gebied). Otro barionan den region di Savaneta ta: Spaans Lagoen, Pos Chikito, Sabana Basora, Jara, Seroe Alejandro, De Bruynewijk i Cura Cabai.
Historia
Te fin di siglo 18 e tabata e centro di gobernacion di e commandeurnan y tabata wordo considera como capital di Aruba. Na aña 1790, Savaneta tabata e ciudad principal parti zuid di Aruba, pero Oranjestad tabata mas accesibel pa e botonan y a bira e capital nobo di Aruba. Den region di Savaneta ta encontra e cas mas bieu existente di e isla, un cas di torto di mas di 150 aña.
Bomba
Bomba ta un kapatas, un hende ku ta supervisá trabou di katibu na Kòrsou, Boneiru y Aruba den tempu di sklabitut. Mayoria bomba mes tabata katibu. E palabra probablemente ta bini di afroportogues for di Kongo.
J.A.J. Sprock N.V.
E kompania J.A.J. Sprock N.V. ta konosi pa Ponche Kuba, un ponche krema ku ta wordu bendi den diferente pais. J.A.J. Sprock N.V. tabata tambe un di e fundadonan di Antilliaanse Brouwerij N.V.
Lady Gaga
Stefani Joanne Angelina Germanotta (n. 28 di maart 1986 na New York), profesionalmente conoci como Lady Gaga, ta un cantante, cantautor y actriz Mericano.
1986-2004: E prome añanan
Stefani Germanotta a nace dia 28 di maart 1986, e ta e prome ruman mayo di Mericano Italiano di mayornan Joseph y Cynthia Germanotta-Bissett na New York. El a siña toca piano tempo c'e tawata mucha chikito 4 aña, el a skirbi su prome balada di piano fo'i 13 aña y el a cuminsa canta fo'i 14 aña. For di edad 11 aña Germanotta a bay Convent of the Sacred Heart, un scol priva di Catolico Romano. El a describi su bida academico den scol secundario manera "masha dedica, hende studiante, masha disciplina "pero tambe" un poco insigur", manera el a bisa den un entrevista, "Semper nan a tuma mi di haci di ta muchu provocativo y muchu excentrico tambe, anto m'a cuminsa bira mas suave. M'a sinti cu mi no a fit in, m'a sinti manera un freak". Un di su amigonan conoci a controversia cu e no a fit den scol. "E tawatin un grupo di amigo; e tawata un bon studiante. E gusta homber masha hopi mes, pero cantamento tawata No.1 p'e", ta recorda un ex-compañero di scol cu a bay scol secundario cu ne. Referiendo di su "spirito expresivo, liber", Gaga a conta revista Elle: "Ami ta robesou".
Francombat
Francombat ta un arte marsial franses ku ta similar na jiujitsu. E ta kreá na 1988 dor di Alain Basset í Dominique Dumolin.
Ta praktiká Francombat prinsipalmente den e sur di Fransia. Tin skol di francombat, entre otro na Paris, Bordeaux, i Montpellier.
E arte marsial aki ta basá riba strategia í riba konosemento di e kurpa humano. Instruktornan ta bisti paña korá i studiante ta bisti bèrdè. Segun na e hende kén ehercicio esaki displina, e efficacità den e lucha ta depende di tres faktor:
E allenamento di e francombat ta basa riba:
Prinsipe Moulay Rachid
Prinsipe Moulay Rachid ben El Hassan (Árabe: الأمير مولي رشيد) (Rabat, 20 di yüni 1970), ta miembro di e famia real marokano i ruman di e aktual rei di Maroko, Mohammed VI di Maroko. Prinsipe Moulay Rachid ta e di dos yu homber i e di sinku yu di Hassan II i su kasá Lalla Latifa Hammou. E tin tres ruman muhe; prinsesa Lalla Meryem, prinsesa Lalla Asma i prinsesa Lalla Hasna.
Na 2014 Prinsipe Moulay Rachid a kasa ku Oum Kalthoum Boufarès. Nan a haya un yu homber: Moulay Ahmed na 2016.
Rusiano
Rusiano o idioma Ruso (русский язык), IPA: [ˈruskʲɪj jɪˈzɨk], ta un idioma Indo Europeo. E ta un idioma oficial na Rusia, Belarus, Kazachstan, Kyrgyzstan, Uzbekistan, Abkhazia, Sur Osetia y Transnistia. E ta un di e seis idioma oficial di e organisacion Nacionnan Uni.
E alfabet Rusiano
E idioma Ruso ta skirbi ku esaki version moderno di alfabet sirilico, ku ta uza 33 letra.
Consonantenan: Б, В, Г, Д, Ж, З, К, Л, М, Н, О, П, Р, С, Т, Ф, Х, Ц, Ч, Ш ,Щ, Ъ, Ь
Gramatica
Manera Latin y otro idioma rond mundo, ta uza un sort'i sistema den sustantivo, adhetivo y pronomber. E sistema aki ta un set di palabra unda nanta caba c'e proposito di e frase. Esey kemen cu e tin mas flexibilidad den e ordo di palabra. Den caso nominativo ta uza pa mustra cu un palabra ta e suheto di e frase. Den caso genetivo ta mustra propiedad. Den caso acusativo ta obheto directo. Esun di caso dativo ta obheto indirecto (algo cu ta wordo haci "na" algo).
Genero y number
Den idioma Ruso tin tres genero: masculino, femenino y neutral. Esun di masculino ta caba mas tanto cu consonante, e sustantivo neutral en general ta caba cu -ая of -яя, y nomber femenino ta caba cu -ый of -ий. Den plural ta actua tambe como di cuater genero. Ora ta bira plural, no ta duna muchu atencion, con tal cu e sistema ta concerni.
Adhetivo
Den idioma Ruso e adhetivo, cu ta describe algo, meste bay segun e palabra cu ta describi e genero y number. Den nominativo, e adhetivo cu ta describi e palabra femenino en general ta caba cu -ая of -яя. Loke ta describi palabra masculino en general ta caba cu -ый of -ий y loke ta describi palabra neutral en general ta caba cu -ое of -ее. Loke ta den plural en general e ta caba cu -ые or -ие. Nan ta cambia dependiendo di e frase/caso.
Nicaragua
Nicaragua ta un pais den Amerika Sentral. E kapital di Nicaragua ta e siudad di Managua. E HDI di Nicaragua ta 0,631 (2014).
Honduras
Honduras ta un pais den Amerika Sentral. E kapital ta e siudad Tegucigalpa. E HDI di Honduras ta 0,606 (2014).
Plautdietsch
Plautdietsch ta un lenga papiá na 	Kazachstan, Alemania, Canada, Bolivia, Mexico, Paraguay, Estadonan Uni di Merka, Belize, Brazil y Costa Rica.
Rey Willem-Alexander
Willem-Alexander (naci Willem-Alexander Claus George Ferdinand; 27 di april 1967 na Utrecht) ta rey di Reino Hulandes desde 30 di april 2013, ora su mama prinses Beatrix a abdica for di trono.
Willem Alexander ta interesa den deporte y den maneho di problemanan cu awa. Prome cu Willem-Alexander a bira rey, e tawata miembro di Comite Olimpico Internacional (1998-2013), presidente di e conseho consultativo riba e tereno di manehamento di awa, y presidente pa e secretario-general di Nacionnan Uni riba e Comite di awa y sanitacion.
Infancia y educacion
Willem-Alexander Claus George Ferdinand a nace dia 27 April 1967, na Hospitaal di Universidad di Utrecht (awor conoci como Universidad Medico di Utrecht). e ta e prome yiu di Prinses Beatrix y Prins Claus, y e nieto di Reina Juliana y Prins Bernhard. Willem-Alexander tabata e prome baby masculino cu a nace den Famia Real desde nacimiento di Prins Alexander na 1851, y e prome heredero masculino desde Prins Alexander su morto na 1884.
Desde infancia, Willem-Alexander tabata tin e titulo nan di Prins der Nederlanden, Prins van Oranje-Nassau, y Jonkheer van Amsberg. Willem-Alexander a ser bautisa como un miembro di e Misa Protestant Hulandes na anja 1967 den St. Jacobus Kerk na Den Haag.
Willem-Alexander tabata tin dos ruman menor, Prins Friso (1968-2013) y Prins Constantijn (naci na 1969). Desde su infancia e la biba hunto cu su famia na Kasteel Drakensteyn te na anja 1981, Ora e Famia Real a move pa Paleis Huis ten Bosch na Den Haag. Willem-Alexander heredra e titulo di "Prins van Oranje" ora su bisabuela a abdica for di trono na 1980.
Guatemala
Guatemala, ofisialmente Repúblika di Guatemala (spaño: República de Guatemala), ta un pais den Amerika Sentral. E tin frontera ku Mexico pa nort i west, Belize i Karibe den nort-ost, Honduras den ost, El Salvador den suit-ost i Oseano pasuit. Guatemala tin un area di 108.889 kilometer kuadrá i un poblashon di 17.2 mion hende. E ta e pais mas poblá di Amerika Sentral i e di 11 pais mas poblá di henter kontinente di Amerika. Su kapital i siudat mas grandi ta Nueva Guatemala de la Asunción, mihor konosi komo Siudat di Guatamala, siendo alabes e siudat mas grandi di Amerika Sentral.
Universidat di Sussex
Universidat di Sussex ta un institushon akadémiko situá na Falmer den East Sussex, Inglatera, Reino Uni. E ta konosí pa su liberalismo i su manera inovativo i interdisiplinario di traha riba tereno di investigashon.
E universidat tin un kampus unda e studiantenan ta biba i studia; e ta distribuí den shete zona residensial.
Statuto
Statutonan ta e reglanan básiko di un kompania manera un Sosiedat privá i un Sosiedat anónimo ku ta bira legal pa medio di un akto notarial i ku ta deponé na registro komersial. Den e statutonan por keda lo siguiente reglá:
Ritmo Kombina
Ritmo Kombiná, tambe konosí komo Ritmo di Reino, ta un tipo di músika ku a originá na Kòrsou den añanan nobenta di siglo binti. Ritmo Kombiná ta un meskla di diferente ritmo karibense, entre otro zouk, cadence, kompa, merengue, kaseko, salsa antiano i plena.
Antilliaanse Brouwerij N.V.
Antilliaanse Brouwerij N.V. tabata un fabrika di serbes na Kòrsou, ku a keda fundá riba 2 di aprel 1958 door di J.A.J. Sprock N.V. i Amstel Brouwerij N.V. di Amsterdam, Hulanda. E kompania tabata produsi serbes y malta bou di e marka Amstel. E tambe tabata distribuidor di serbes Heineken. Na 2009 e kompania a stop su operashon.
Emmastad
Emmastad ta un bario residensial na Willemstad, situá panort di Schottegat, Kòrsou. E ta enserá e tereno di loke tabata antes plantashi Asiento i tambe Negropont, Valentijn i Rio Canario, ku a wòrdu desaroyá na promé instansia komo área residential pa empleadonan di Shell Curacao N.V. Desde 1929 e bario di Emmastad ta karga e nomber di e reina-mama, Emma di Hulanda.
Ritmo Kombina
Meskos ku salsa antiano ritmo kombiná a logra atkerí un lugá dentro di e músika popular antiano. Na komienso e ritmo tabata wòrdu toká riba un tèmpo bastante lihé. Den e último añanan diferente grupo ku ta toka ritmo kombiná a kuminsá baha e tèmpo i bini ku areglonan vokal. En general ritmo kombiná ta konsistí di tres tèmpo: tèmpo lento (di balada romántiko), tèmpo intermedio i tèmpo rápido ku ta usualmente toká na fiestanan i karnaval.
Historia
Na komienso di dékada 90 Gilbert (Gibi) Doran (1964), ya un konosido rei di tumba i lider di banda, ta inisiá su búskeda pa un ritmo nobo ku mester ta bailabel henter aña sin ta mará na un okashon òf temporada, manera ta e kaso ku tambú (fin di aña), tumba (karnaval) i seu (tempu di kosecha). E ta kuminsá studia diferente ritmo, entre otro pambiche (derivá di merengue), soca i tumba, ku e meta pa yega na kombiná nan. Despues di a eksperimentá tambe ku diferente instrumento i areglo e ritmo kombiná a desaroyá.
Na inisio hende tabata titulá e ritmo komo "bochincha", pero pokopoko otro bandanan tambe a kuminsá toka e ritmo kombiná den nan estilo, dunando esaki mas akohida. Na Aruba i Boneiru a kuminsá toka ritmo kombiná i na kuminsamentu di e siglo 21 ritmo kombiná a kuminsá ta dominá músika antiano popular, prinsipalmente na Kòrsou, kompletamente. E ta e tipo di músika mas popular na e Islanan ABC i tambe bou di Antiano i Arubianonan biba na Hulanda den e promé dies (10) aña di e siglo 21. Na 2010 René Rosalia, diputado di Kultura di Kòrsou, ta proklamá ritmo kombiná komo un di e géneronan musikal ofisial di Kòrsou. Tin un òf mas grupo na Venezuela tambe ku a wordu inspirá pa ritmo kombiná. Igualmente e konosido areglista merikano, Sergio George, a keda enkantá ku ritmo kombiná i esaki a inspir'é den algun areglo.
Grupo musikal
E promé eksponentenan di e género ritmo kombiná tabata e gruponan musikal Explosivos, GIO, ambos bou guia di Gibi Doran, i ERA Autentiko. Otro gruponan musikal konosí pa ritmo kombiná ta Guess, Tune Stret Konstant, EQO (Aruba), Q-Sign (Hulanda), Gio Fuertisimo (Kòrsou), Dreams (Kòrsou), Buleria (Aruba i Kòrsou), Cache Royale (Hulanda), Gentz, Dolce, TSean, OVega, Sonnos, NSTPLY i Cache Royale (Hulanda).
Maria Immaculata Lyceum
Maria Immaculata Lyceum ta un skol sekundario HAVO/VWO na Kòrsou, situá den Otrobanda, Willemstad. E ta eksistí for di 1949 for di tempu ku Sùrnan di Roosendaal a kuminsa ku un skol sekundario pa mucha muhé. Desde 1964, ora nuebe mucha homber a inisia nan estudio di maestro, e skol a desaroya den un skol miksto.
Canada
Canada, ofisialmente Dominion of Canada (Papiamentu: Dominio di Canada), ta un pais den Nort Amérika. E kapital di Canada ta Ottawa. E suidatnan mas grandi di Canada ta Toronto i Montreal. Canada su superfisie ta enorme, sinembargo e pais su poblashon no ta muchu grandi. E provinsia mas konosi di Canada ta Quebec, kaminda gran parti di e poblashon ta papia franses i e kultura franses ta domina.
Divishonnan politiko
Provinsia
Teritorio
Saliña
Saliña (of salinja) ta un boka ku a separá fo'i laman, komo ku nivel di laman a baha òf di tormenta di Sùitwèst ku siglonan largu a trese un kantidat di piedra i santu sera e boka di laman. E kontenido di salu den un saliña ta mas haltu ku di laman. Ta enkontra saliñanan tanto na Aruba, Boneiru komo na Kòrsou.
Saliña di salu
Boneiru tabatin 3 saliña ku tabata produsi salu fio despues ku e hulandes nan konkista e isla na aña 1633. Na 1837 nan a eksplota saliña di Pereke i sentralisa e produkshon di salu aya i e katibunan ku tabata na saliña Frans i Slagbaai mester a bai Pereke pa hisa produkto di salu aya kuminda e barkunan tabata karga salu pa produkto di piska (haring) na Hulanda.
Saliña komo nomber
Na Kòrsou tin un bario ta karga e nomber Saliña i na Boneiru Nort Saliña i na Aruba Salinja Serca.
Dande
Dande ta un cantica y un ritmo di origen Africano cu ta wordo toca na Aruba den temporada di fin di aña cas pa cas na forma di serenata.
Historia
E instrumentonan cu ta wordo uza hopi bes tabata wiri y tambor. Pa finalisa den e grupo, 1 cantante ta compaña e instrumentonan. Chapi tambe a wordo uza pa haci e ritmo di dande, di cua tabata manera un wiri.
E unico grupo na Aruba cu ta toca awendia e dande di tambu ta e grupo "Sodo y Cuero".
Despues di tiro e grupo di dande tabata sali bay toca unda cu nan tabata stop te dia di tres Rey. Esaki ta kiermen cu pa casi 1 siman nan no tabata yega cas. Esaki ta pasobra antes e casnan tabata ta hopi leu di otro y e grupo mester a cana hopi. Tin tabata bay cu burico pa asina por a yega na diferente cas canta. Asina cu nan yega na e cas, e porta ta sera y nan ta cuminsa canta. Ora cu doño di cas habri porta y invita nan pa drenta, e ora nan ta haci esey. Prome cu e cantica termina e grupo ta bay pafo, unda cu despues e doño di cas ta invita nan pa asina duna nan algo. E bieunan tabata conta cu nan tabata contento di mira hobennan yega cas pa canta.
E prome dande graba na Aruba riba disco 78 tabata na aña 1954. Esaki tabata e dande di "Mo Tito y su Conhunto Folklorico Arubano". E promer cantante di e dande pa Conhunto Folklorico Arubano y riba disco 78 ta su ruman homber Leoncio "Mo Joonchi" Rudolf Croes (tata di Maiky Croes y abuelo di Hildward Croes). E studio di grabacion, "Aruba Recording Company" (A.R.C) tabata di Padu Lampe y Rufo Wever, cu tawata carga e seyo di "Padu".
Otro agrupacionnan popular di dande ta Grupo di Betico (Betico y su grupo) y Vicente Tromp y su Tipico del Campo.
Letra di Dande
E cantante ta canta e cabes di cas, antes tabata e homber pero awo por ta e muhe, despues e casa y yiunan. E letranan di dande ta sagrado. Dande ta un mensahe di Dios pa e cas y famia. Antes e letranan di dande ta pidi bendicion na humildad, cosecha y hopi mas. Pero awendia como cu dande a bira mas moderno e letranan tambe ta cambia. E ritmo di dande ta uno suave y no lihe manera ta wordo toca durante festival. E letranan di dande tin di haber cu humildad, y no pa hinca politica den dje.
Ehempel: Refrein Ay nobe
Oh Dande bon aña nobo tur mi shonnan
Dande a bira mas moderno
Poco poco Dande a cuminsa bira mas moderno, unda cu mas instrumento a cuminsa ta wordo uza, pero e palabranan tambe ta wordo cambia. Algun di e instrumentonan aki ta cuatro, violin, maraca, mandolin, guitara, acordeon of marimba, pero no instrumentonan electronico.
Dunamento di placa
Den pasado despues cu e gruponan a caba di canta nan ta wordo invita pa e doño di cas pa drenta paden pa asina nan haya sea un drigidek of algo otro pa compaña e grupo durante nan paranda. Tambe nan tabata ricibi un kelki chikito di ginger. Pero poco poco, esaki a cambia y awor ora e cantante ta canta e persona y dun’e bendicion e famia ta pone placa den e sombre di e cantante.
Festival di Dande
Na aña 1973, tabata tin varios persona preocupa cu e hecho cu e tradicion di dande tabata bayendo perdi. Door di esaki a tuma e iniciativa pa cuminsa organisa un festival di dande. Awendia tur aña na Aruba tin un festival di dande den cua ta scohe un Rey y ultimo añanan tambe un Reina di Dande. Dande a gana enorme popularidad e ultimo cuarenta aña. E festival di Dande aki ta wordo organisa tur aña bao iniciativa di Sr. Harry Croes, caminda ta corona e Rey y Reina di Dande. Apesar cu hopi ta keha cu e Dande a bira mas comercial, awendia ainda tin e tocamento di cas pa cas. Desde 2001 ta organisa tambe e categoria infantil y hubenil den un festival apart. Popular cantantenan di dande y ganadornan di festival di Dande:
Corsou
Na Corsou antes tabata canta un tambu cu e siguiente texto: Inobo dande, bon aña dande. Awe ta dia hunga laga bai. Inobo dande, ana nobo a drenta tera. ''Inobo dande.' Bo mama dande" Bo wela" dande dande"'
Pues na Corsou tambe tabata conoce dande antes. No ta conoci cu tabatin un forma di dande na Boneiro antes.
Pierre Lauffer
Pierre Lauffer (n. 22 di ougùstùs 1920 na Kòrsou - f. 14 di yüni 1981 na Kòrsou) tabata eskritor, poeta i aktivista kultural di Kòrsou. E ta un pionero di literatura kurasoleño i ta wòrdu konsidera komo poeta nashonal di Kòrsou.
Konstantemente Lauffer a insistí ku papiamentu ta un idioma di balor grandi. Promé buki di poesia original na papiamentu tabata su Patria (1944). El a redaktá e buki importante, Di nos: antologia di nos literatura (1971). Un di su kuentanan kòrtiku hopi bon ta "Yu pretu"
Na 1969 Lauffer a risibí e premio Colá Debrot.
Pijp
Un pijp ta un plastic unda bo ta chup'e pa bebe. E prome pijpnan a wordo traha door Sumer pa bebe cerbes. Den tempo moderno nan a pantent'e na aña 1888 door Marvin stone. El a fabrica nan cu e papel y a rale cu mat'i caña. Bon mira, Stone tawata un fabricado cu tawata produci sigaria na 1890 y esey ta su producto principal.
Zumbi
Zumbi ta un spiritu malu. E palabra ta konosi den henter Karibe. Na e islanan ingles ta usa e palabra jumbi.
Shairon Martis
Shairon Benjamin Martis (n. 30 di mart 1987 na Willemstad), ta un pelotero profeshonal di Kòrsou hungando desde 2020 pa Amsterdam Pirates den liga mayor hulandes. E ta picher i a pichea anteriormente pa Washington Nationals i Minnesota Twins. Ela debutá den liga mayor merikano (MLB) dia 4 di sèptèmber 2008.
Tim di Reino
Martis a keda selekshoná pa e tim nashonal di beisbòl hulandes, hungando den e World Baseball Classic (WBC) na 2006, 2013, 2017 i 2023, i Baseball World Cup na 2011. Na WBC 2006 Martis a pichea for di komienso te final; despues di solamente 65 picheo e ta klausura e wega komo e úniko "no-hitter" den historia di WBC. Martis a hunga den e Kampeonato Oropeo di Beisbol na 2019 pa e mesun ekipo, kua a titulá kampion i a partisipa na Italia na september 2019 den e torneo di kualifikashon olimpiko di Afrika/Oropa.
Hulandes
Hulandes (Nederlands) ta e idioma materno di mas of menos 24.5 miyon hende. Den Union Europeo (EU) e ta na e di shete luga pa loke ta trata grandura di e idioma. Hulandes ta wordo papia primeramente na Hulanda, Surnam y na Belgica. Na Sint Maarten, Kòrsou y na Aruba, tambe e ta wordo papia.
Hulandes ta un di e idiomanan west-germano. Cifra precies no por saca afo pa loke ta trata e cantidad di papiado, pero ta saca cu mas of menos 23 miyon tin Hulandes como idioma di cas. E total aki nos por calcula: rond 16.606.000 Hulandes riba 2 di juli 2010; 6.161.600 miyon residente di Vlaams Gewest den Belgica (cifra di 2009) y ta estima 225.000 Vlaamse Brusselaars (cifra di 2006) ta hiba un total estima di menos 24 miyon papiado di Hulandes den Hulanda y Belgica hunto. Den Surnam e total di papiado di Hulandes riba algun shenti mil por wordo varia, estima total di residente 486.618 (juli 2010).
E termino "Nederlands" den frase cortico ta wordo uza como un sinonimo di Standaardnederlands, esaki ke bisa e idioma standaard ta wordo uza mas tanto den media y circulo oficial. Den un frase amplio cu "Nederlands" ta wordo papia e mayoria di variacion na e parti di mas grandi di Francico Pabou, principalmente den Hulanda y Belgica.
Clasificacion
Hulandes ta un di e cuater formacion principal di West-German. E tin un relacion fuerte cu Aleman, pero tambe e ta mustra cu e tin algo similar cu Ingles. Hunto cu Nedersaksisch, Nederduits y Hoogduits ta pertenece n'e asina yama Continentaal-Westgermaanse (West-German Continental) taki di lenga Indo Europeo. Bou di e taki aki e Hulandes ta pertenece hunto cu otro mas, manera Ingles y Aleman, na e grupo di idioma West-German, sino e cantidad di papiado di e medio.
Lenga relaciona cerca di otro
Formacion di idioma cu ta cerca di otro di Hulandes-Standaard ta: Limburg, Zeeuws, Afrikaans, Nedersaksisch, Nederduits y Aleman. E prome dosnan pa cierto linguista no ta wordo mira como un idioma regional (streektaal), sino mira como un variante di Hulandes.
E relacion entre tur e formacion di idioma y e idioma Ingveoons -di unda Frances y Fries ta formacion principal- ta menos fuerte
Gobernador di Aruba
E Gobernador di Aruba ta e representante di e hefe di estado di Reino na Aruba; esaki ta conforme stipulacion den Constitucion di Aruba (Staatsregeling van Aruba). E posicion a keda institui desde prome di januari 1986 ora Aruba a haya su status como pais autonomo dentro di Reino Hulandes. E monarka di Reino Hulandes ta nombra e gobernador pa un termino di seis aña; esaki por wordo prolonga te maximalmente 12 aña.
Facultadnan di gobernador
E Gobernador ta representa e gobierno di Reino. Como organo di Reino e ta cuida interes general di Reino, e ta encarga cu implementacion di leynan cu ta conta pa henter Reino (Leynan di Reino), decretonan real administrativo y tratadonan internacional y e ta eherce vigilancia riba cumplimento di esakinan. Ciudadanonan ta haña nan ta trata den e cuadro aki principalmente cu e implementacion di e Ley di Paspoort door di e gobernador (dunamento di documentonan di viahe y visa) y e implementacion di e Ley di Reino riba nacionalidad Hulandes (naturalisacion y opcion).
E gobernador ta representa tambe e Rey na Aruba y esaki ta haci'e hefe di e gobierno di Aruba. E Gobernador ta gosa di inmunidad y ta eherce su facultadnan bou e responsabilidad di e ministernan, kendenan na nan turno mester duna cuenta na Parlamento. E Gobernador ta representa e Rey den caso di entréga di condecoracionnan real y e inauguracion di Parlamento. E ta responsabel pa e formacion di un gabinete, ta ratifica Ordenansanan di Estado y Decretonan di Estado y ta responsabel pa e nombramento, huramentacion y retiro di algun alto dignatarionan manera minister, miembronan di Ministerio Publico y e Procurador General. Tambe, como hefe di estado, e Gobernador por concede pordon total of parcial di un pena of conmuta esaki y e por duna permiso na avion y embarcacionnan militar di un potencia stranhero para drenta espacio aereo of awanan teritorial di Aruba.
Islamabad
Islamabad ta kapital di Pakistan. Islamabad tin un área di 906 kilometer kuadrá, i tin un poblashon di 1.900.000 habitante (2014). Islamabad ta un siudat moderno. Konstrukshon a kuminsá durante dèkada 1960.
Gueni
Gueni of guene, tabata un idioma afrikano ku tabata wòrdu papiá na Kòrsou.
Historia
E nòmber "gueni" ta derivá di e teritorio Guinea, situá den West Afrika kanto di e Golfo di Guinea. E katibunan di West Afrika tabata papia Gueni entre nan mes i a trese e idioma Kòrsou. Gueni a eksistí pa un temporada banda di papiamentu komo idioma popular i probablemente komo lenga sekreto di e pueblo afrikano na Kòrsou i Boneiru. Segun tradishon oral tabatin kuater dialekto òf variante di gueni, papiá na kuater diferente plantashi: Sabaneta, Kenepa, Lagun, Porto Marí. Tin kolekshon di kantika i otro material lingwístiko tradishonal na guene produsí, entre otro, pa Pader Paul Brenneker, Frank Martinus Arion, Rene Rosalia, Eric La Croes, Nicolaas van Meeteren pa Kòrsou. Na Boneiru koro Kanta Orkidia a graba un CD ku kantika tradishonal na gueni. E estudionan lingwístiko na Kòrsou ku ta duna atenshon na guene ta di Frank Martinus Arion. . Probablemente a mara nòmber di e lenganan akí na un grupo di afrikano konosí den tradishon históriko na Kòrsou komo gueni/guene. E afrikanonan ei a bini di área di Guinea Haltu na e parti mas pabou na Afrika. Gueni ta un marka di identidat afrikano tambe si mira ku ta usa e palabra pa indiká estilo di peña afrikano i e galiña gueni (ku ta un para original di Afrika).
Himno di Kòrsou
E Himno di Kòrsou ta e himno nashonal di Kòrsou. Ela wòrdu rekonosé ofisialmente dia 26 di yüli 1978. E ta konsisti di ocho kuplèt, di kua e promé i e ultimo dos ta wòrdu komunmente kanta.
Origen
Dia ku Reina Wilhelmina a keda koroná komo monarka na 1898, Frater Radulphus a skirbí un kantika ku a bira konosí komo “Den tur Nashon Nos Patria ta poko konosí”. Durante e selebrashon di koronashon di Reina Wilhelmina, alumnonan di St. Jozefschool na Pietermaai a kanta e kantika aki riba melodia di e kantika alemán “Tiroler Hoferlied”. Despues Frater Candidus Nouwens a kompositá e melodia ku ta kanta te ku awor. Aña aden aña afó a kanta e kantika aki riba Dia di La Reina den Fòrti i tambe na otro okashonnan ofisial. Asina a kuminsá konsiderá “Den Tur Nashon” òf “Nos tera” komo himno di Kòrsou'. Riba dia 26 di yüli 1978 a rekonosé e kantika aki ofisialmente komo himno di Kòrsou, momentu ku Konseho Insular di Kòrsou a aprobá e letra segun proposishon di komishon di Himno. E letra nobo a konosé varios adaptashon a base di e kontribushonnan hasi pa Guillermo Rosario, May Henriquez, Enrique Muller i Betty Doran. Dia 18 di yüni 2003 Konseho Insular ademas a stipulá tur e reglanan pa uso i komportashon pa himno di Kòrsou den un ordenansa insular (A.B. 2003 no. 53).
Letra
1.Lanta nos bos ban kanta Grandesa di Kòrsou; Kòrsou isla chikitu, baranka den laman!
2. Kòrsou nos ta stima bo ariba tur nashon. Bo gloria nos ta kanta di henter nos kurason.
3. Nos pueblo tin su lucha, ma semper nos tin fe di logra den tur tempu viktoria ku trabou!
Gayle King
Gayle King (☆ 28 di desèmber 1954, Chevy Chase) ta un personalidat di televishon, presentadó di programa di diskushon, outor, reportero i editor general di e revista O, The Oprah Magazine.
Himno di Kòrsou
Letra
4. Ban duna di nos parti p'e isla prospera. Laga nos uni forsa p'asina triunfa.
Gayle King
Biografia i Karera
Gayle a nase na Chevy Chase, estado di Maryland. Su tata tabata un ingeniero elektriko i su mama tabata un ama di kas. Komo resultado di su tata su trabou, Gayle a biba na varios aña na Turkia i a asistí na e skol merikano einan. Ku tempu e i su famia a muda bai bèk Maryland. El a gradua for di e universidat di Maryland, College Park na aña 1976 ku den estudio di sikologia. Despues Gayle a muda bai Kansas City, Missouri kaminda el a kuminsá krea presenta reportahenan i presentá notisianan den wikènt na e kanal WDAF-TV. Na aña 1981, e kompania di televishon WFSB na Hartford, Conneticut a ofresele e posishon di presentadó di notisia di tempu kompletu kaminda el a traha pa 18 aña largu. Na 1991 Gayle a presentá e programa di NBC yamá Cover to Cover huntu ku Robin Wagner te na momentu ku e sho a wòrdu kanselá. Na aña 1997 el a kuminsá su mes programa di diskushon na televishon yamá The Gayle King Show, ku a wòrdu kanselá despues dor ku poko hende tabata wak e. Gayle a kuminsá traha pa O, The Oprah Magazine komo editor prinsipal na aña 1999. Banda di esaki tambe Gayle ta traha komo koresponsal pa reportahenan spesial pa The Oprah Winfrey Show i tambe Good Morning America. Na sèptèmber di aña 2006, Gayle a kuminsá presentá e The Gayle King Show na e radio satelite yamá XM Satellite Radio komo parti di e radio emisora Oprah & Friends ku awor yama Oprah Radio.
A wòrdu papiá ku Gayle lo a remplasá Star Jones Reynolds (in 2006) i/òf Rosie O'Donnell (na 2007) komo presentadó di e programa The View, pero nada di esaki a sosodé. Resientemente tabatin rumornan atrobe ku Gayle lo remplasá Elizabeth Hasselbeck ora ku e bai for di e programa The View na mei 2009.
Bida Privá
Gayle ta e mama di dos yu. Su yu muhé Kirby a gradua for di e universidat di Stanford na aña 2008 i su yu hòmber William ta asistiendo na e universidat di Duke.
Himno di Kòrsou
Letra
6. Nos bida lo ta poko pa duna nos pais, luchando uni pa libertat, amor i komprenshon.
7. I ora nos ta leu fo'i kas nos tur ta rekorda Kòrsou, su solo i playanan, orguyo di nos tur.
Prostat
Prostat ta un klir den kurpa di hende hòmber. Prostat ta den parti abou di barika, e ta lora rònt di e tubo di orina. Ora un hende hòmber ehakulá, su simia ta sali den e líkido ku e prostat ta produsí. Por kousa problema di orinamentu ora e prostat krese òf bira grandi.
Himno di Kòrsou
Letra
8. Laga nos gloria Kreado tur tempu i sin fin, k'El a hasi nos digno di ta yu di Kòrsou!
Prostat
Ta konsehabel pa un hende hòmber ku a kumpli 50 aña hasi un chèkòp, ku ta inkluí un èksamen rektal, serka su dòkter un biaha pa aña. Ora un prostat hincha òf krese no ta probabel ku e kousa ta un kanser; mayoria di bia e kousa ta benigno.